Մադոննայի սինգլների սկավառակագրություն

Ամերիկացի երգչուհի Մադոննան թողարկել է 86 սինգլ, 23 գովազդային սինգլ։ Նրա 17 երգ հիթ-շքերթներ են մտել։ 1982 թվականին պայմանագիր է կնքել Sire Records-ի և Warner Bros. Records-ի հետ և թողարկել իր առաջին երկու սինգլը, մինչև իր առաջին նույնանուն ալբոմի վրա աշխատանքներ սկսելը։ Նրա առաջին երգը, որը մտել է ամերիկյան Billboard Hot 100, «Holiday»-ն է (1983), որը զբաղեցրել է 16-րդ հորիզոնականը։ Հաջորդ տարի Մադոննան թողարկել է «Like A Virgin» ալբոմը, որը առաջին տեղ է զբաղեցրել Ավստրալիայում, Կանադայում և ԱՄՆ-ում․ վերջինիս հիթ-շքերթում այն վեց շաբաթ շարունակ բարձրագույն դիրք է զբաղեցրել։ Like A Virgin ալբոմից առաջացել են 3 թոփ-5 սինգլներ․ «Crazy for You», և նրա առաջին բրիտանական «համար մեկ» սինգլը՝ «Into the Groove»-ը։ Երկուսն էլ ֆիլմերի համար սաունդթրեք էին։ «Into the Groove»-ը գլխավորել է Իտալիայի, Իսպանիայի և Ավստրալիայի հիթ-շքերթները։ Հաջորդ տարի նրա «True Blue» ստուդիական ալբոմը տվել է նրան երեք «համար մեկ» սինգլներ՝ «Live to Tell», «Papa Don't Preach» և «Open Your Heart»։ Ալբոմից երկու ուրիշ սինգլներ՝ «True Blue» և «La Isla Bonita» ընդգրկվել են հինգ լավագույն հիթերի մեջ։ 1987 թվականին նա թողարկել է ևս մի «համար մեկ» սինգլ՝ «Who's That Girl»։ Մադոննայի չորրորդ ալբոմի գլխավոր թրեքը՝ «Like a Prayer» -ը (1989), դարձել է նրա յոթերորդ սինգլը Hot 100 հիթ-շքերթի բարձրագույն դիրքում, ինչը դարձրել է նրան 1980 թվականների ամենաշատ «համար մեկ» սինգնլներով կին կատարող, Ուիթնի Հյուսթոնի հետ մեկտեղ։

1990 թվականին Մադոննան թողարկել է «I'm Breathless» ալբոմից «Vogue» երգը, որը գլխավորել է բոլոր հիմնական երաժշտական շուկաների հիթ-շքերթները։ «Vogue»-ին հետևել են «Justify My Love»-ը և սաունդթրեք սինգլ «This Used To Be My Playground», գլխավորելով հիթ-շքերթները։ Նրա «Erotica» հինգերորդ ստուդիական ալբոմը թողարկվել է 1992 թվականին։ Սակայն միայն դրա գլխավոր երգը և «Deeper and Deeper»-ն են մտել ԱՄՆ-ի լավագույնների հնգյակը։ 1994 թվականին Մադոննան վերադարձել է Hot 100-ի լավագույն տասնյակ «i'll Remember» սաունդթրեք սինգլով, որը երկրորդ հորիզոնական է զբաղեցրել։ Նրա հաջորդ Bedtime Stories ալբոմը ներառում էր երկու հիթ, որոնք կարողացել են ԱՄՆ-ի լավագույնների հնգյակը մտնել։ Դա «Secret» և «Take a Bow» երգերն էին, վերջինս յոթ շաբաթ շարունակ գլխավորել է Hot 100 հիթ-շքերթը, ինչը դարձրել է դրան ամենաերկար «համար մեկ» սինգլը։ «Ray Of Light» հինգերորդ ստուդիական ալբոմից «Frozen» երգը դարձել է նրա ութերորդ սինգլը, որը կարողացել է Մեծ Բրիտանիայի առաջին հորիզոնականին դեբյուտել։ Դա նաև նրա առաջին «համար մեկն» էր 1990 թվականից և նշանավորել է Մադոննայի համար խոշոր առևտրային վերադարձ։

2000 թվականին Մադոննան թողարկել է իր 12-րդ ամերիկյան սինգլը՝ «Music»-ը, նույնանուն ալբոմից։ Նրա իններորդ ստուդիական ալբոմի «American Life» գլխավոր երգը գլխավորել է Կանադայի, Իտալիային և Շվեյցարիայի հիթ-շքերթները այն ժամանակ, երբ «Nothing Fails» և «Love Profusion» երգերը առաջին տեղ են զբաղեցրել Իսպանիայոմ։ 2005 թվականին Մադոննան թողարկել է «Hung Up» երգը իր «Confessions on a Dance Floor» տասերորդ ստուդիական ալբոմից։ Այն դարձել է նրա ամենահաջողակ երգը այսօրվա դրությամբ, գլխավորելով 41 երկրների հիթ-շքերթները։ 2007 թվականին դա ավելացվել է Գինեսի ռեկորդների գիրք, որպես ամենաշատ երկրների հիթ-շքերթներ գլխավորող երգ։ «Hung Up»-ի պլատինե հավաստագրումից հետո Մադոննան անցել է The Beatles-ին, ԱՄՆ-ում ոսկե հավաստագրումներով երգերի ամենամեծ քանակով։ Ալբոմի երկորդ սինգլը՝ «Sorry»-ն դարձել է Մադոննայի 12-րդ «համար մեկ» սինգլը բրիտանական հիթ-շքերթներում։ «4 Minutes»-ը՝ նրա 11-րդ ստուդիական Hard Candy ալբոմի գլխավոր սինգլը, դարձել է Մադոննայի 37-րդ երգը Billboard Hot 100-ի լավագույն տասնյակում։ Դրա շնորհիվ Մադոննան անցել է Էլվիս Փրեսլիին և դարձել Billboard հիթ-շքերթի լավագույն տասնյակում տեղ զբաղեցրած սինգլների ամենամեծ քանակ ունեցող արտիստ։

Մադոննան ավարտել է 2000-ականները որպես տասնամյակի ԱՄՆ-ում ամենաշատ վաճառքներ ունեցող արտիստ։ Նա ունի ամենաբարձր վարկանիշը բոլոր ժամանակների սոլո արտիստներից, ըստ Billboard-ի։ Մադոննան 157 սինգլ-ձևաչափ ունի Billboard-ի տարբեր հիթ-շքերթներում, դա ռեկորդ է։ 2008 թվականի դրությամբ, նա վաճառել է ավելի քան 115 միլիոն սինգլ ամբողջ աշխարհում։

## Սինգլներ
### 1980-ականներ

### 1990-ականներ

### 2000-ականներ

### 2010-ականներ

## Գովազդային սինգլներ

## Հիթ-շքերթներում տեղ զբաղեցրած ուրիշ երգեր

## Նշումներ

## Ծանոթագրություններ

## Արտաքին հղումներ
* 

Կատեգորիա:Մադոննա
Կատեգորիա:Սկավառակագրություններ